Η φασιστική οργάνωση «Κρυπτεία» ανέλαβε την ευθύνη για τον εμπρησμό του καταυλισμού μεταναστών, εργατών γης στη Νέα Μανωλάδα Ηλείας, στις 7 Ιουνίου αλλά και για τη φασιστική επίθεση που σημειώθηκε την Κυριακή στην κατάληψη του πρώην ΠΙΚΠΑ Πετραλώνων.

Το πρωί της Δευτέρας, άγνωστος τηλεφώνησε στο site, iefimerida.gr και εν μέσω ρατσιστικού παραληρήματος, ανέλαβε, σύμφωνα με την ιστοσελίδα, την ευθύνη για τις επιθέσεις.

Σύμφωνα με την πηγή, ο άγνωστος είπε: «Ο αγώνας μας κλιμακώνεται μετά τον εμπρησμό στη Μανωλάδα. Δεν θα αφήσουμε κανένα αντιρατσιστικό καθίκι όρθιο. Οι επιθέσεις μας σε καταλήψεις αντιρατσιστών θα κλιμακωθούν».